Internasjonalt konsern investerer millioner i «norsk» kryptovaluta

Det tyske gigantkonsernet Bosch kjøper seg inn i IOTA, kryptovalutaen med norsk grunnlegger.

KRYPTOKONSERN: Det gigantiske tyske konsernet tar et jafs av kryptovalutaen IOTA som blant annet er grunnlagt av en nordmann. Vis mer byoutline Foto: REUTERS/Ralph Orlowski

Publisert: Oppdatert: 3. januar 2018 15:24 , Publisert: 19. desember 2017 15:12

– Vi har jobbet med IOTA i mer enn et år nå, og er veldig interessert i IOTAs teknologi som vi tror kan bli standarden for kommunikasjons mellom maskiner, sier Hongquan Jiang, investeringspartner i Robert Bosch Venture Capital (RBVC).

Hverken IOTA eller Bosch ønsker å offentliggjøre hvor mange mynter eller såkalte tokens de kjøper, men det dreier seg verdier for millioner av kroner.

IOTA er en kryptovaluta som den Berlin-baserte stiftelsen med samme navn står bak. Blant kryptovalutaens grunnlegger er nordmannen David Sønstebø.

Ifølge Coinmarketcap hoppet IOTA 9,02 prosent til 4,32 dollar per mynt på verdens kryptobørser i etterkant av Bosch-nyhetene ble kjent klokken 14.00.

Verdt milliarder



Bosch-fondet RBVC har en investeringsramme som går fra 5 til 15 millioner euro (49-148 millioner kroner) for selskaper som er i fasen IOTA er i nå.

Alle IOTAs mynter er i omløp. Stiftelsen som utvikler systemet, har selv valgt å selge myntene til Bosch.

Stiftelsen er registrert og har hovedkvarter i Berlin, og eier selv fem prosent av alle utstedte IOTA-mynter - noe som tirsdag tilsvarer 4,47 milliarder kroner.

KRYPTOGRUNDER: Medgrunnlegger av IOTA David Sønstebø holder til i Norge og har jobbet fulltid med blokkjedeteknologi siden 2012, lenge før folk flest hadde hørt om bitcoin. Vis mer byoutline Foto: Privat

– IOTA-stiftelsen gjorde et unntak ved å selge tokens til Bosch ettersom vi har jobbet tett over lang tid. I fremtiden vil vi kun selge tokens om stiftelsen trenger, sier Sønstebø til E24.

Uten å gå for dypt i det tekniske sier Sønstebø at IOTA bruker en blokkjedeteknologi kalt «tangle», som ifølge grunnleggeren vil revolusjonere bruken av blokkjeder.

– IOTA er det første prosjektet som går lenger enn blokkjede. Vår teknologi kvitter seg med skaleringsproblemene og gjør det mulig med helt kostnadsfrie digitale betalinger i et åpent økosystem.

Trenger fysiske penger

For selv om IOTA sitter på store verdier, er det vanskelig å holde hjulene i gang kun ved bruk av kryptovaluta.

– Akkurat nå er vi er avhengig av penger for å kunne drive stiftelsen videre i Tyskland for å sette opp basis infrastruktur med advokater, revisorer og andre tjenester, sier Sønstebø.

Han understreker at Bosch har lovet å ikke selge verdiene de investerer i videre.

Les også Ellevilt bitcoin-døgn: Har steget 23 prosent siden onsdag

Jeg tror det er første gang et vestlig firma har kjøpt tokens som en investering.

– RBVC planlegger å holde disse over lengre tid, de driver ikke med daytrading. Selv om de kjøper et signifikant antall tokens, har de null innflytelse over utviklingen.

Bosch er også et av selskapene som deltar i IOTAs datamarkedsplass sammen med andre selskaper som Agder Energi og Tine.

– Spekulativt

Blokkjedeekspert Torbjørn Bull Jenssen i Menon Economics sier han tidligere ikke har hørt om så store selskaper som kjøper kryptovaluta.

– Dette høres jo i utgangspunktet spekulativt ut, ettersom IOTA er et spennende prosjekt, men det er fremdeles mye av det tekniske som ikke er løst enda, sier han til E24.

Saken fortsetter under bildet.

EKSPERT: Torbjørn Bull Jenssen er seniorøkonom i konsulentselskapet Menon Economics og en av landets fremste eksperter på bitcoin og blokkjedeteknologien. Vis mer byoutline Foto: Fredrik Bjerknes

Han mener det ikke ville vært rart å investere i teknologien og bidra til utviklingen av denne, men å gjøre dette ved å kjøpe valutaen i seg selv, tror Jenssen er nytt for store bedrifter som Bosch.

INVESTERINGSSJEF: Det er direktør i RBVC som styrer millionstrømmen fra Bosch sin investeringsarm. Vis mer byoutline Foto: Bosch

– Bosch sender med dette et signal til markedet om at de ønsker å sette en standard for teknologi knyttet til tingenes internett, hvor de satser på IOTA, sier Jenssen.

Han tror ikke Bosch blir det siste konsernet som investerer i kryptovaluta.

– Det blir spennende å se fremover, og jeg tror ikke det er usannsynlig at vi vil se flere slike investeringer fra store selskaper.

Brukes i bilindustrien

Ifølge Sønstebø er de også i samtaler med andre selskaper som ønsker å investere i IOTA.



– Jeg tror det er første gang et vestlig firma har kjøpt tokens som en investering, sier han.

Bosch forklarer at de vil bruke teknologien IOTA utvikler til deres produksjon av bildeler og tingenes internett.

– Investeringen i IOTA er vår første i en kryptovaluta, og vil gjøre at vi får jobbe enda tettere med stiftelsen for å industrialisere teknologien, sier investeringsdirektør i RBVC Ingo Ramesohl.

For IOTAs del representerer ikke investeringen bare fersk kapital, men også nyåpnede dører.

Ved denne avtalen sier også Bosch seg villige til å gi oss enda mer data, samt tilgang til å eksperimentere IOTAs teknologi inn i selskapets sine produkter.



Les også «Norsk» kryptovaluta lanserer markedsplass for stordata med Microsoft, Samsung og Agder Energi på laget

Les også Den «norske» kryptovalutaen IOTA har bykset over 20 prosent på 24 timer

Les også Grunnla kryptovaluta verdt 13,5 milliarder

Her kan du lese mer om Bitcoin Digital valuta Digitalisering Teknologi Gründere